paragraph_text: Jesen u Baranji, trodnevna (petak, subota, nedjelja) kulturno-turistička manifestacija koju svake jeseni, u vrijeme kad baranjska ravnica daje obilje plodova, u Belom Manastiru organiziraju Grad Beli Manastir, Centar za kulturu i Turistička zajednica Grada Belog Manastira. Cilj manifestacije je da se afirmiraju kultura i turističke mogućnosti Grada Belog Manastira i Baranje, a to se postiže kroz prezentiranje gastronomskih specijaliteta, prikaz djelatnosti malih poduzetnika i obrtnika, izložbe slika i rukotvorina te prikazivanje narodnih običaja i folklora.